5. ΒΑΣΙΛΙΚΟΝ ΔΙΑΤΑΓΜΑ της 30/31 Μαΐου 1956 Περί κανονισμού του τρόπου καταβολής της αμοιβής των Μηχανικών εν γένει. Έχοντες υπ’ όψιν τας διατάξεις της παρ. 4 του άρθρου μόνου του από 12.11.1953 υπ’ αριθ. 2726 Ν.Δ/τος «περί τροποποιήσεως και συμπληρώσεως του άρθρ. 59 του από 17.7./16.8.1923 Ν.Δ/τος «περί σχεδίων Πόλεων, Κωμών και Συνοικισμών του Κράτους», την από 2 Δεκ. 1953 πρότασιν της Αντιπροσωπείας του Τ.Ε.Ε., την από 29.12.53 υπ’ αριθ. 1330 γνωμοδότησιν του Συμβουλίου Δημοσίων Έργων, την υπ’ αριθ. 99/1954 γνωμάτευσιν του Συμβουλίου Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού, αποφασίζομεν και διατάσσομεν: Άρθρ.1.-1.Οι Μηχανικοί, Διπλωματούχοι Ανωτάτων Σχολών του Ε.Μ.Πολυτεχνείου ή ομοταγών αυταίς Σχολών της Αλλοδαπής, μέλη του Τεχνικού Επιμελητηρίου της Ελλάδος, καθώς και οι βάσει των Νόμων 4663/1930 «περί ασκήσεως επαγγέλματος Πολιτικού Μηχανικού, Αρχιτέκτονος και Τοπογράφου» και 6422/1934 «περί ασκήσεως του επαγγέλματος του Μηχανολόγου, του Ηλεκτρολόγου, του Μηχανολόγου Ηλεκτρολόγου Μηχανικού, ως και του Ναυπηγού», ασκούντες εν όλω ή εν μέρει τα επαγγέλματα ταύτα, άμα τη αναθέσει εις αυτούς της συντάξεως οιασδήποτε μελέτης υποχρεούνται, όπως εντός 8 ημερών από της αναθέσεως υποβάλωσιν εις το Τεχνικόν Επιμελητήριον, ή τον δι’ αποφάσεως της Διοικούσης Επιτροπής αυτού εξουσιοδοτούμενον, δήλωσιν του αναθέτοντος περί της αναθέσεως ως και ιδίαν δήλωσιν περί αποδοχής ταύτης, εάν δε αναθέτων είναι το Δημόσιον ή Νομικόν Πρόσωπον Δημοσίου Δικαίου, αντίγραφον της εγκρίσεως της αναθέσεως. Οι προκηρύσσοντες Αρχιτεκτονικούς Διαγωνισμούς υποχρεούνται όπως γνωστοποιώσιν τούτο εντός 8 ημερών από της προκηρύξεως εις το Τ.Ε.Ε. ή τον υπ’ αυτού εξουσιοδοτούμενον. «Τας υποχρεώσεις της παρούσης παραγράφου υπέχουν και τα αναλαμβάνοντα την εκπόνησιν μελέτης νομικά πρόσωπα συνεστημένα υπό οιανδήπτοε εταιρικήν μορφήν ή συμπράττοντα Γραφεία Μελετών». Το τελευταίο εδάφιο της παρ. 1 προστέθηκε ως άνω από το άρθρο μόνο Π.Δ. 99/30 Ιαν.-9 Φεβρ. 1981 (ΦΕΚ Α΄ 29). 2.Η δήλωσις δέον να περιλαμβάνη το ονοματεπώνυμον ή τον τίτλον και την διεύθυνσιν του αναθέτοντος, το είδος της αναληφθείσης μελέτης ως και κατά προεκτίμησιν το μέγεθος και την δαπάνην αυτής και την επ’ αυτής αμοιβήν. 3.Εντός 45 ημερών από της ισχύος του παρόντος οι εν τη παραγράφω 1 του παρόντος άρθρου αναφερόμενοι οφείλουσι να γνωστοποιήσωσιν εις το Τεχνικόν Επιμελητήριον της Ελλάδος ή τον δια τούτου εξουσιοδοτούμενον τας υπό εκπόνησιν μελέτας αυτών τας αναληφθείσας προ της ισχύος του παρόντος και μη υποκειμένας εις τας διατάξεις του παρόντος. «4.Σε περίπτωση άρνησης, δυστροπίας ή καθυστέρησης καταβολής της οφειλόμενης αμοιβής ή τμηματικών πληρωμών έχει δικαίωμα εγέρσεως δικαστικής αγωγής εισπράξεως της οφειλομένης αμοιβής, ο δικαιούχος μηχανικός ή τα δικαιούχα γραφεία μελετητών με οποιαδήποτε εταιρική μορφή, συμπεριλαμβανομένων και των κοινοπραξιών. Το αυτό δικαίωμα έχει και το Τεχνικό Επιμελητήριο της Ελλάδος. Αίτημα της καταψηφιστικής αγωγής θα είναι η καταβολή του οφειλόμενου ποσού στο Τεχνικό Επιμελητήριο Ελλάδος. Τα ανωτέρω τυγχάνουν αναλόγου εφαρμογής και στην περίπτωση των ασφαλιστικών μέτρων. 5.Όταν η αγωγή εγείρεται από έναν από τους πιο πάνω δικαιούχους ανακοινώνεται εις το έτερον υποχρεωτικώς, όστις έχει και δικαίωμα παρεμβάσεως. Η ανακοίνωση γίνεται με μόνη την κοινοποίηση του εισαγωγικού της δίκης δικογράφου». Οι παρ. 4 και 5 αντικαταστάθηκαν ως άνω από το άρθρ. 1 του Π.Δ. 48/7-11 Μαρτ. 1994 (ΦΕΚ Α΄ 33). Άρθρ.2.-1.Οι αναθέτοντες εις τους εν τη παρ. 1 του προηγουμένου άρθρου μελέτας, οι αναφερόμενοι εις το αρθρ. 2 του Ν.Δ/τος της 15/17.10.1927 «περί εκδικάσεως των εξ αμοιβών των εργασιών Πολιτικών Μηχανικών, Αρχιτεκτόνων κ.λπ. διαφορών μεταξύ τούτων και πελατών», ως τούτο ετροποποιήθη δια του αρθρ. 1 του Α.Ν. της 19/23.11.35 «περί τροποποιήσεως και ερμηνείας του από 30.4.1926 Ν.Δ/τος «περί εκδικάσεως των εξ αμοιβών εργασιών Πολιτικών Μηχανικών, Αρχιτεκτόνων κλπ. διαφορών μεταξύ τούτων και πελατών», υποχρεούνται όπως καταθέτωσι κατά τα εφεξής οριζόμενα εις το Τ.Ε.Ε. ή τον υπό τούτου εξουσιοδοτούμενον το σύνολον της οφειλομένης παρ’ αυτών προς τους εν τη παρ. 1 του προηγουμένου άρθρου αναφερομένους αμοιβής μελέτης, ως αύτη κατά τα άνω καθωρίσθη υπό αρμοδίας Κρατικής Υπηρεσίας ή του Τ.Ε.Ε., στερούμενοι του δικαιώματος όπως καταβάλωσι την αμοιβήν απ’ ευθείας εις τους δικαιούχους. (Αντί για τη σελ. 180,01(δ) Σελ. 180,01(ε) Τεύχος 1229-Σελ. 41 Αμοιβές Μηχανικών 23.Γ.γ.4-5 2.Οι εν τη παρ. 1 του προηγουμένου άρθρου αναφερόμενοι και ανεξαρτήτως ποσού αμοιβής δικαιούνται απολήψεως τμηματικής πληρωμής ίσης προς το ποσόν του αναλογούντος φόρου επιτηδεύματος εις την ανατεθείσαν μελέτην, υπολογιζομένης βάσει του οριστικού πίνακος αμοιβής. Η τμηματική αύτη πληρωμή καταβάλλεται υπό του οφειλέτου εις το Τ.Ε.Ε. 3.«Ο οφειλέτης υποχρεούται να καταβάλη εις το Τεχνικόν Επιμελητήριον της Ελλάδος το υπόλοιπον της αμοιβής μετά την αφαίρεσιν του εν τω προηγουμένω εδαφίω φόρου επιτηδεύματος και των τυχόν κατά την διάρκειαν της εργασίας κατατιθεμένων εις το Τ.Ε.Ε. προκαταβολών επί της αμοιβής. Η καταβολή γίνεται εντός 15 ημερών από της περαιώσεως ή της παραδόσεως εις αυτόν της συντελεσθείσης μελέτης εφ’ όσον δεν χρήζει περαιτέρω εγκρίσεως παρά Δημοσίας Αρχής, ή χρήζει μεν τοιαύτης εγκρίσεως δεν ητήσατο όμως ο οφειλέτης ταύτην εντός της ως άνω προθεσμίας των 15 ημερών. Αιτηθείσης της εγκρίσεως της μελέτης εντός της ως άνω προθεσμίας παρά του υποχρέου εις την καταβολήν της αμοιβής ιδιώτου ή Νομικού Προσώπου Δημοσίου ή Ιδιωτικού Δικαίου η αμοιβή καταβάλλεται εις το Τ.Ε.Ε. μετά την έγκρισιν της μελέτης και προ της εκδόσεως της απαιτουμένης αδείας προς εκτέλεσιν των περί ων η μελέτη εργασιών, εις ας δε περιπτώσεις δεν απαιτείται η χορήγησις τοιαύτης αδείας μετά την έγκρισιν της μελέτης υπό της αρμοδίας Αρχής και προ της παραδόσεως αυτής εις τον υπόχρεον προς καταβολήν της αμοιβής». Η παρ. 3 αντικατεστάθη ως άνω δια του άρθρ. 1 Β.Δ. 188 της 16 Φεβρ./3 Μαρτ. 1966 (ΦΕΚ Α΄ 45). 4.Εν περιπτώσει αρνήσεως, δυστροπίας, ή καθυστερήσεως περί την κατάθεσιν των τμηματικών πληρωμών ή την καταβολήν της οφειλομένης αμοιβής, το Τεχνικόν Επιμελητήριον της Ελλάδος δικαιούται όπως επιδιώκη την είσπραξιν ταύτης δια της δικαστικής οδού, τηρουμένης της υπό του Α.Ν. από 15/17.10.1927 «περί κυρώσες του από 30 Απριλίου π.ε. Ν.Δ/τος «περί εκδικάσεως των εξ αμοιβής των εργασιών Πολιτικών Μηχανικών, Αρχιτεκτόνων κλπ. διαφορών μεταξύ τούτων και των πελατών» προβλεπομένης διαδικασίας, υποκαθιστάμενον αυτοδικαίως εις τα δικαιώματα του δικαιούχου. 5.Το Τεχνικόν Επιμελητήριον της Ελλάδος υποχρεούται εις την περίπτωσιν ταύτην, όπως προβαίνει εις ανακοίνωσιν της δίκης εις τον δικαιούχον, μεθ’ ην και μόνην ουδεμίαν απολύτως εξ οιουδήποτε λόγου υπέχει ευθύνην έναντι του υποκαθισταμένου και δη αποζημιώσεως. Ο δικαιούχος ή το Τ.Ε.Ε. έχει πάντοτε δικαίωμα παρεμβάσεως. Σελ. 180,02(ε) Τεύχος 1229-Σελ. 42 Άρθρ.3.-1.Αι καταβαλλόμεναι εις το Τ.Ε.Ε. αμοιβαί κατατίθενται υπ’ αυτού, εις ιδιαίτερον λογαριασμόν παρά Τραπέζη. Εκ τούτου ποσοστόν 10% επί του συνολικού ποσού της αμοιβής μεταφέρεται εις πίστωσιν του παρά τη Τραπέζη της Ελλάδος λογαριασμού του Τ.Ε.Ε. Τα 8/10 του ανωτέρω ποσοστού, η έναρξις και η διάρκεια παρακρατήσεως του οποίου καθορισθήσεται δια του υπό της παρ. 4 του μόνου άρθρου του Ν.Δ. 2726/53 προβλεπομένου Β.Δ/τος, προοριζόμενα δια την εθελουσίαν έξοδον εκ του επαγγέλματος των εν τη παρ. 4 του μόνου άρθρου 2726/53 Ν.Δ/τος αναφερομένων, φέρονται εις πίστωσιν ιδίου λογαριασμού, τηρουμένου υπό του λογιστηρίου του Τ.Ε.Ε. υπό τον τίτλον «Κεφάλαιον εθελουσίας εξόδου Ν.Δ/τος 2726/53» περιλαμβάνοντος δύο ειδικωτέρους λογαριασμούς υπό τους τίτλους «Κεφάλαιον εθελουσίας εξόδου των ασκούντων το επάγγελμα βάσει του Νόμου 4663/30 και Κεφάλαιον εθελουσίας εξόδου των ασκούντων το επάγγελμα βάσει του Νόμ. 6422/1934», πιστουμένους με τας κρατήσεις επί των αμοιβών των αντιστοίχων ειδικοτήτων. Εκ του υπολοίπου της αμοιβής αναλαμβάνεται υπό του Τ.Ε.Ε. ή του υπ’ αυτού εξουσιοδοτουμένου δι’ απλής επιταγής παν ποσόν αναγκαίον δια πληρωμήν υπό του Τ.Ε.Ε. του δικαιούχου, ως κατωτέρω, και του τυχόν μη καταβληθέντος υπ’ αυτού προς το Δημόσιον αναλογούντος φόρου επιτηδεύματος. Αι πληρωμαί αύται, αφορώσαι περιουσίαν των δικαιούχων, δεν υπόκεινται εις τας διατυπώσεις του προληπτικού ελέγχου, ενεργούμεναι δι’ επιταγής ή εντολής του Τ.Ε.Ε. ή του υπ’ αυτού εξουσιοδοτουμένου. 23.Γ.γ.5 Αμοιβές Μηχανικών 2.Το μετά την αφαίρεσιν των παρακρατουμένων ποσοστών και του αναλογούντος φόρου επιτηδεύματος απομένον υπόλοιπον της αμοιβής, αποδίδεται εις τον δικαιούχον ατόκως υπό του Τ.Ε.Ε. ή του υπ’ αυτού εξουσιοδοτουμένου. 3.Εάν μεταξύ του αναθέτοντος και των εν τη παρ. 1 του πρώτου άρθρου του παρόντος αναφερομένων έχη συμφωνηθή δια συμβολαιογραφικής πράξεως να καταβληθή η αμοιβή δια μεταβιβάσεως του δικαιώματος της κυριότητος ακινήτων, οι οφειλέται απαλλάσσονται της υποχρεώσεως της καταθέσεως ολοκλήρου της αμοιβής εις το Τεχνικόν Επιμελητήριον υποχρεούμενοι μονον εις την καταβολήν των ποσοστών 8% και 2% επ’ αυτής. Εάν ο υπόχρεος εις την καταβολήν της αμοιβής είναι εν ταυτώ και ο δικαιούχος ταύτης, απαλλάσσεται μεν ούτος της υποχρεώσεως καταθέσεως της αμοιβής εις το Τ.Ε.Ε. υποχρεούται όμως εις την καταβολήν προς το Τ.Ε.Ε. των ποσοστών 8% και 2%. 4.«Το Δημόσιον καταβάλλει τας οφειλομένας παρ’ αυτού αμοιβάς απ’ ευθείας προς τους δικαιούχους, κατά τας διατάξεις των οικείων συμβάσεων, παρακρατούν υπέρ του Τεχνικού Επιμελητηρίου της Ελλάδος ποσοστόν 10% επί των εκάστοτε καταβαλλομένων εις τον δικαιούχον ποσών εξ αμοιβών και αποδίδον τούτο εις το Τ.Ε.Ε.». Η παρ. 4 αντικατεστάθη ως άνω δια του άρθρ. 2 Β.Δ. 188 της 16 Φεβρ./3 Μαρτ. 1966 (ΦΕΚ Α΄ 45). Άρθρ.4.-Των διατάξεων του παρόντος εξαιρούνται αι αμοιβαί μελετών, αι απαλλασσόμεναι της καταβολής φόρου επιτηδεύματος. Η εξαίρεσις αύτη δεν ισχύει όταν ο δικαιούχος της αμοιβής είναι Ανώνυμος Τεχνική Εταιρεία. Εις τον επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος.